Vanjaar gaan die Senekal-broers vir die eerste keer as ’n span deelneem aan perdehoefgooi, ’n sport wat min of meer soos jukskei is. En natuurlik is hulle wéér ingesluit in die toutrekspan.
“Ons is altyd redelik fiks, maar so 6 maande voor ’n spele skerp ons dit behoorlik op. In dié tyd het ek 20kg afgegooi. Ek voel goed en is reg vir die uitdagings,” sê Riaan.
“Die kompetisie is baie taai, maar lekker. Wat regtig awesome is, is die kameraadskap tussen brandweermanne van regoor die wêreld.”
“Ek gaan ook in die ope-afdeling vir muurbal deelneem. Dit is tough want ek is al 5 jaar oor die ouderdomsperk, maar ek sien kans vir die jonger outjies,” sê Alton.
Die Senekal-broers is die enigste Oos- Kapenaars in die span van 10 Suid-Afrikaners wat aan dié 13de wêreld-brandweerspele gaan deelneem.